आगरा। राज्य महिला आयोग उ0प्र0 की सदस्य श्रीमती निर्मला दीक्षित ने महिला उत्पीड़न जनसुनवाई बैठक करते हुए कहा कि पीड़ित महिलाओं को न्याय दिलाना आयोग की सर्वोच्च प्राथमिकता है। उन्होंने बताया कि पीड़ित महिलायें राज्य महिला आयोग उ0प्र0 के वाट्सअप नम्बर 6306511708 पर पहचान-पत्र के साथ अपना प्रार्थना पत्र सीधे भेंज सकती हैं। जिस पर आयोग तत्काल कार्यवाही करता है। उन्होंने कहा कि संयुक्त परिवारों का टूटना तथा एकल परिवारों के बननें से लोगों में संस्कार, आपसी समझ व सहनशक्ति खत्म हो गयी है।